# Campylophyllum

Campylophyllum és un gènere de molses de la família de les hipnàcies, tot i que alguns autor la consideren de la família de les Amblistegiàcies. Conté 7 espècies, la majoria natives de zones temperades de l'hemisferi nord, dues de les quals autòctones dels Paisos Catalans.

## Descripció

Les espècies del gènere Campylophyllum són plantes petites o menudes, de color verd, groguenc o marró. Els seus caulidis irregularment ramificades o bé pinnades. No presenten hialoderma; els rizoides són ramificats i poc papil·lonats, presents als caulidis i a les insercions dels fil·lidis que rarament formen toment (recobriment d'abundants rizoides). Els fil·lidis caulinars són recurrents o esquarrosos, de forma ovada o triangular, de base cordada i de fins a 1 mm. de llargada; el marge és pla o lleugerament recorbat; l'àpex acuminat, acanalat i de marge denticulat o enter; el nervi és doble i molt curt o inclús absent. Cèl·lules alars diferenciades, petites, formant una regió ben delimitada (o no), quadrades, isodiamètriques, oblonges o àmpliament ovades, al llarg del marge; cèl·lules de la làmina allargades o allargades-hexagonals a lineals; marge uniestratificat. Són plantes monoiques i autoiques, és a dir que tenen els arqueogonis i els anteridis en rametes separades sobre la mateixa planta. La càpsula és més o menys horitzontal, cilíndrica i corbada. Espores de 8-18 (més rarament fins a 21) µm de diàmetre.
Creix sobre roca o sòls bàsics secs o humits i menys freqüentment sobre substrats orgànics.

## Sistemàtica

El gènere conté set espècies acceptades:
* Campylophyllum calcareum: autòctona d'Europa i Catalunya.
* Campylophyllum creperum: autòctona del sud d'Àsia.
* Campylophyllum halleri: semicosmopolita, present a l'hemisferi nord (incloent Catalunya).
* Campylophyllum hispidulum: autòctona de l'Amèrica del Nord i Àsia de l'est.
* Campylophyllum lacerulum: autòctona del sud d'Àsia.
* Campylophyllum quisqueyanum: autòctona de l'Amèrica Central.
* Campylophyllum sommerfeltii: Semicosmopolita, present a Euràsia, Amèrica del Nord (incloent Groenlandia), Amèrica central i el nord d'Amèrica del Sud.

## Referències

* 1 2 «Campylophyllum». The Plant List. [Consulta: 5 octubre 2019].
* ↑ «Campylophyllum (Schimp.) M. Fleisch.». Andean Bryophytes. [Consulta: 5 octubre 2019].
* ↑ «Campylophyllum (Schimp.) M.Fleisch.». GBIF. [Consulta: 5 octubre 2019].
* 1 2 3 4 5 Casas, Creu. Flora dels briòfits dels Països Catalans. Barcelona: Institut d'Estudis Catalans, 2001. ISBN 84-7283-583-9.
* 1 2 3 Boufford, D. E.. «Campylophyllum». A: Flora of North America Editorial Committee, eds.. Flora of North America : north of Mexico. Vol. 28 (en anglès), 2014, p. 316.
* ↑ «Campylophyllum calcareum (Crundw. & Nyholm) Hedenäs». GBIF. [Consulta: 5 octubre 2019].
* 1 2 3 Pekka Isoviita; Lars Hedenäs «Campylium (Musci, Amblystegiaceae), a Name Typified by Pfeiffer». Taxon, 46, 2, Maig 1997, pàg. 315-318. DOI: 10.2307/1224100.
* ↑ «Campylophyllum halleri Fleischer, 1914». GBIF. [Consulta: 5 octubre 2019].
* ↑ Boufford, D. E.. «Campylophyllum halleri». A: Flora of North America Editorial Committee, eds.. Flora of North America : north of Mexico. Vol. 28 (en anglès), 2014, p. 316.
* ↑ Boufford, D. E.. «Campylophyllum hispidulum». A: Flora of North America Editorial Committee, eds.. Flora of North America : north of Mexico. Vol. 28 (en anglès), 2014, p. 316.
* ↑ Boufford, D. E.. «Campylophyllum sommerfeltii». A: Flora of North America Editorial Committee, eds.. Flora of North America : north of Mexico. Vol. 28 (en anglès), 2014, p. 316.